

**ประกาศเทศบาลตำบลหนองแก๋ว**

**เรื่อง นโยบายเทศบาลตำบลหนองแก๋ว ปลอดบุหรี่**

**..............................................................**

ตามประกาศกระทรวงสาธารณสุข (ฉบับที่ 19) พ.ศ.2553 เรื่อง กำหนดชื่อหรือประเภทสถานที่สาธารณะที่ให้มีการคุ้มครองสุขภาพของผู้ไม่สูบบุหรี่ ลงวันที่ 27 กุมภาพันธ์ พ.ศ.2553 กำหนดให้สถานที่ทำงานเป็นสถานที่ให้มีการคุ้มครองสุขภาพผู้ไม่สูบบุหรี่ ตามพระราชบัญญัติควบคุมผลิตภัณฑ์ยาสูบ พ.ศ.2560

เพื่อให้การดำเนินงานที่จะให้เทศบาลตำบลหนองแก๋ว เป็นเขตปลอดบุหรี่ตามกฎหมายที่กำหนด จึงกำหนดนโยบายเทศบาลตำบลหนองแก๋ว ปลอดบุหรี่ เพื่อให้หน่วยงานในสังกัดทราบและถือปฏิบัติ ดังนี้

1. เทศบาลตำบลหนองแก๋ว กำหนดให้อาคารสำนักงานเทศบาลตำบลหนองแก๋ว สนามกีฬาเทศบาลตำบลหนองแก๋ว ศูนย์พัฒนาเด็กเล็กเทศบาลตำบลหนองแก๋ว และศูนย์กู้ชีพกู้ภัยตำบลหนองแก๋ว เป็นเขต ปลอดบุหรี่ตามกฎหมาย ห้ามมิให้มีการสูบบุหรี่อย่างเด็ดขาด ทั้งในและนอกเวลาราชการ รวมถึงการเข้ามาใช้สถานที่ของบุคคลภายนอก ต้องปฏิบัติตามพระราชบัญญัติควบคุมผลิตภัณฑ์ยาสูบ พ.ศ.2560
2. ผู้ฝ่าฝืนต้องระวางโทษปรับตามอัตราที่กฎหมายกำหนด
3. เทศบาลตำบลหนองแก๋ว ร่วมรณรงค์สร้างบรรยากาศและจัดสภาพแวดล้อมที่ปลอดบุหรี่
4. เทศบาลตำบลหนองแก๋ว สนับสนุนให้มีมาตรการป้องกันผู้สูบบุหรี่รายใหม่สำหรับบุคลากรในสังกัด และประชาชนทั่วไป
5. เทศบาลตำบลหนองแก๋ว สนับสนุนให้มีการประชาสัมพันธ์ จัดกิจกรรมรณรงค์ให้บุคลากรในสังกัดและประชาชนทั่วไป เกิดแรงจูงใจในการลด ละ เลิก สูบบุหรี่ และปฏิบัติตามพระราชบัญญัติควบคุมผลิตภัณฑ์ยาสูบ พ.ศ.2560
6. เทศบาลตำบลหนองแก๋ว จะปฏิบัติตามกฎหมายตาม พระราชบัญญัติควบคุมผลิตภัณฑ์ยาสูบ พ.ศ.2560

จึงประกาศให้ทราบโดยทั่วกัน

 ประกาศ ณ วันที่ 11 มิถุนายน ๒๕๖4

 



**คำสั่งเทศบาลตำบลหนองแก๋ว**

**ที่ 341/๒564**

**เรื่อง แต่งตั้งคณะทำงานเพื่อดำเนินงานควบคุมการบริโภคยาสูบและคุมครองสุขภาพผู้ไม่สูบบุหรี่ เทศบาลตำบลหนองแก๋ว**

**..............................................................**

ตามที่กรมส่งเสริมการปกครองท้องถิ่น ขอความร่วมมือองค์กรปกครองส่วนท้องถิ่นดำเนินการที่เกี่ยวข้องเพื่อให้สิ่งแวดล้อมปลอดบุหรี่ รวมถึงหน่วยงานในสังกัดเป็นเขตปลอดบุหรี่ ตามพระราชบัญญัติคุ้มครองสุขภาพผู้ไม่สูบบุหรี่ พ.ศ.2535 โดยกรมส่งเสริมการปกครองส่วนท้องถิ่น ได้มีแผนร่วมดำเนินการขับเคลื่อนตามยุทธศาสตร์ที่ 5 ทำสิ่งแวดล้อมให้ปลอดควันบุหรี่

เพื่อการดำเนินงานควบคุมการบริโภคยาสูบและคุมครองสุขภาพผู้ไม่สูบบุหรี่ เทศบาลตำบลหนองแก๋ว ตามพระราชบัญญัติควบคุมผลิตภัณฑ์ยาสูบ พ.ศ.2560 จึงแต่งตั้งคณะทำงานเพื่อดำเนินงานควบคุมการบริโภคยาสูบและคุ้มครองสุขภาพผุ้ไม่สูบบุหรี่ ดังนี้

1. นายเจริญ โนภีระ นายกเทศมนตรี ประธานกรรมการ
2. นายศุภวัตร วิริยะรักษ์สันติ รองนายกเทศมนตรี กรรมการ
3. นายเกษม อุปวงศิลป์ รองนายกเทศมนตรี กรรมการ
4. นางจุรีรัตน์ ชัยรัตน์ ผู้อำนวยการกองคลัง กรรมการ
5. นายชวัลวิทย์ จุลเสฏฐพานิช ผู้อำนวยการช่าง กรรมการ
6. นางชฎาภรณ์ ปาณะจำนงค์ ผู้อำนวยการกองการศึกษา กรรมการ
7. นางรัชนีวรรณ ไทยคำ หัวหน้าสำนักปลัดเทศบาล กรรมการ
8. นางทัศพร ขอดแก้ว ปลัดเทศบาล กรรมการและเลขานุการ
9. นางสาวณัฐมน มงคลสิทธิ์ นักวิชาการสาธารณสุข กรรมการและผู้ช่วยเลขานุการ

 **อำนาจและหน้าที่**

1. ศึกษารายละเอียดพระราชบัญญัติควบคุมผลิตภัณฑ์ยาสูบ พ.ศ.2560
2. จัดประชุมอบรม ให้ความรู้เกี่ยวกับพิษภัยของบุหรี่ และสร้างการมีส่วนร่วมในการดำเนินงาน “องค์กรปกครองส่วนท้องถิ่นปลอดบุหรี่” กับทุกภาคส่วนที่เกี่ยวข้อง
3. จัดให้อาคารสำนักงานเทศบาลตำบลหนองแก๋ว สนามกีฬาเทศบาลตำบลหนองแก๋ว ศูนย์พัฒนาเด็กเล็กเทศบาลตำบลหนองแก๋ว และศูนย์กู้ชีพกู้ภัยตำบลหนองแก๋ว เป็นเขตปลอดบุหรี่ตามกฎหมาย ห้ามมิให้มีการสูบบุหรี่อย่างเด็ดขาด
4. กำหนดมาตรการและควบคุมกำกับห้ามมิให้ผู้ใดสูบบุหรี่ในเขตปลอดบุหรี่

 สั่ง ณ วันที่ 11 มิถุนายน ๒๕๖4

